ສະພາ​ສູງ​ສະຫະລັດ ໄປພັກຮ້ອນ ໂດຍບໍ່ໄດ້ ລົງມະຕິຮັບຜ່ານ ຮ່າງກົດໝາຍ ​ແກ້​ໄຂ​ວິ​ກິດ​ການ ຄົນ​ເຂົ້າ​ເມືອງ (ວີດີໂອ)
ສະພາ​ສູງຂາດ 10 ຄະ​ແນນ​ສຽງ ​ຈຶ່ງ​ບໍ່​ສາມາດ​ຂ້າມ​ຜ່ານ​ ການ​ຂັດຂວາງ​ຂອງ​ພັກ Republican ​ໄປ​ໄດ້ ​ ເພື່ອໃຫ້ມີ​ການລົງ​ຄະ​ແນນ​ສຽງ​ ຂັ້ນ​ສຸດ​ທ້າຍ​ນັ້ນ.
ສະມາຊິກສະພາສູງສະຫະລັດ ຈາກພັກ Republican ໄດ້ຂັດ ຂວາງການລົງຄະແນນສຽງ ກ່ຽວກັບຮ່າງກົດໝາຍທີ່ຈະແກ້ໄຂ ວິກິດການຄົນເຂົ້າເມືອງ ໃນຂະນະທີ່ສະພາຕ່ຳໄດ້ເລື່ອນການ ພັກຮ້ອນອອກໄປ ເພື່ອລົງຄະແນນສຽງກ່ຽວກັບຮ່າງກົດໝາຍ ສະບັບຂອງຕົນ ສະພາສູງຂາດ 10 ຄະແນນສຽງ ຈຶ່ງບໍ່ສາມາດຂ້າມຜ່ານການ ຂັດຂວາງຂອງພັກ Republican ໄປໄດ້ ເພື່ອໃຫ້ມີການລົງ ຄະແນນສຽງຂັ້ນສຸດທ້າຍນັ້ນ ໃນສະພາຕ່ຳ ພວກຜູ້ນຳ ພັກRepublican ໄດ້ຖອນມາດຕະ ການກ່ຽວກັບຄົນເຂົ້າເມືອງຂອງຕົນ ອອກຈາກລາຍການປະຊຸມຂອງສະພາຕ່ຳໃນມື້ວັນພະຫັດວານນີ້ ເມື່ອ ເປັນທີ່ແຈ້ງຂາວວ່າ ບໍ່ມີຄະແນນສຽງສະໜັບສະໜູນຢ່າງພຽງພໍ ຈາກບັນດາຜູ້ແທນທີ່ນິຍົມແນວທາງເດີມ ຢ່າງເຄັ່ງຄັດ ເພື່ອຮັບຜ່ານມາດຕະການຂອງຕົນນັ້ນ ຢ່າງໃດກໍຕາມ ຕໍ່ໜ້າການຕຳນິຕິຕຽນຈາກປະຊາຊົນຜູ້ລົງຄະແນນເລືອກຕັ້ງ ແລະສື່ມວນຊົນ ທີ່ກ່າວຫາລັດຖະສະພາວ່າ ເປັນສະພາທີ່ “ບໍ່ເຮັດຫຍັງ” ນັ້ນ ສະພາຕ່ຳໄດ້ຕັດສິນໃຈທຳການລົງຄະແນນສຽງ ກ່ອນລາໄປພັກຮ້ອນ ເປັນເວລາ 5 ສັບປະດາ ຊຶ່ງຈະເລີ້ມຂຶ້ນໃນວັນສຸກມື້ນີ້ ຮ່າງກົດໝາຍທີ່ວ່ານີ້ ຈະເພີ້ມການຮັກສາຄວາມປອດໄພ ຕາມຊາຍແດນສະຫະລັດແລະ ແມັກຊິກໂກ ບ່ອນທີ່ໄດ້ມີພວກເດັກນ້ອຍຫຼາຍກວ່າ 57 ພັນຄົນ ຈາກອາເມຣິກາກາງລັກລອບ ເຂົ້າມາຍັງສະຫະລັດໂດຍຜິດກົດໝາຍ ເພື່ອຫລົບໜີຈາກຄວາມຮຸນແຮງແລະຄວາມທຸກຈົນໃນບ້ານເກີດເມືອງນອນຂອງຕົນນັ້ນ ການ ຫຼັງໄຫຼຂອງພວກເຂົ້າເມືອງທີ່ວ່ານີ້ ໄດ້ສ້າງພາລະຢ່າງໃຫຍ່ຫຼວງຕໍ່ລະບົບການກວດຄົນເຂົ້າເມືອງສະຫະລັດ ຊຶ່ງຮວມເຖິງການຫາບ່ອນຢູ່ອາໄສໃຫ້ພວກເຂົາເຈົ້າ ແລະການທີ່ມີຜູ້ພິ ພາກສາສານ ພຽງພໍຫຼືບໍ່ ທີ່ຈະຕັດສິນວ່າ ຜູ້ໃດສາມາດຢູ່ໃນສະຫະລັດ ໃນຖານະເປັນຜູ້ລີ້ ໄພ ແລະຜູ້ໃດຄວນຈະຖືກສົ່ງກັບຄືນເມືອ